พระราชกฤษฎีกาพระราชกฤษฎีกาเปลี่ยนแปลงเขตเทศบาลเมืองบางบัวทองจัวหวัดนนทบุรีพ.ศ.๒๕๓๘------------ ภูมิพลอดุลยเดชป.ร. ให้ไว้ณ วันที่ ๗ มิถุนายน พ.ศ. ๒๕๓๘ เป็นปีที่๕๐ ในรัชกาลปัจจุบัน พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้า ฯ ให้ประกาศว่า โดยที่เป็นการสมควรเปลี่ยนแปลงเขตเทศบาลเมืองบางบัวทอง จังหวัดนนทบุรี เพื่อประโยชน์ในการบริหารกิจการและการทะนุบำรุงท้องถิ่น อาศัยอำนาจตามความในมาตรา๑๗๘ ของรัฐธรรมนูญแห่งราชอาณาจักรไทยซึ่งแก้ไขเพิ่มเติม (ฉบับที่ ๕) พุทธศักราช ๒๕๓๘ และมาตรา๑๒ วรรคหนึ่ง แห่งพระราชบัญญัติเทศบาลพ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๓) พ.ศ. ๒๔๙๙จึงทรงพระกรุณาโปรดเกล้า ฯ ให้ตราพระราชกฤษฎีกาขึ้นไว้ ดังต่อไปนี้ มาตรา๑ พระราชกฤษฎีกานี้เรียกว่า"พระราชกฤษฎีกาเปลี่ยนแปลงเขตเทศบาลเมืองบางบัวทองจังหวัดนนทบุรี พ.ศ.๒๕๓๘" มาตรา๒พระราชกฤษฎีกานี้ให้ใชับังคับตั้งแต่วันถัดจากวันประกาศในราชกิจจานุเบกษาเป็นต้นไป มาตรา๓ให้เปลี่ยนแปลงเขตเทศบาลเมืองบางบัวทอง จังหวัดนนทบุรีซึ่งกำหนดไว้ในมาตรา ๔แห่งพระราชกฤษฎีกาจัดตั้งเทศบาลเมืองบางบัวทอง จังหวัดนนทบุรี พ.ศ. ๒๔๘๐เสียใหม่โดยให้มีเขตดังต่อไปนี้ หลักเขตที่๑ ตั้งอยู่ริมคลองสามวัง ฝั่งเหนือ ตรงจุดที่อยู่ห่างตามแนวขนานระยะ ๕๐๐ เมตรกับศูนย์กลางทางหลวงแผ่นดินหมายเลข ๓๔๐ สายบางบัวทอง - บรรจบทางหลวงแผ่นดินหมายเลข ๑ (ชัยนาท) ด้านเหนือ จากหลักเขตที่๑ เป็นเส้นเลียบริมคลองสามวัง ฝั่งเหนือ ไปทางทิศเหนือตะวันออกเฉียงใต้ผ่านคลองลำโพงถึงหลักเขตที่ ๒ ซึ่งตั้งอยู่ริมคลองลำโพ ฝั่งตะวันออก ตรงจุดที่บรรจบกับคลองสามวัง จากหลักเขตที่๒ เป็นเส้นตั้งฉากระยะ ๑๐๐เมตร กับริมคลองลำโพ ฝั่งตะวันออกไปทางทิศตะวันออกถึงหลักเขตที่ ๓ ด้านตะวันออก จากหลักเขตที่๓ เป็นเส้นขนานระยะ ๑๐๐ เมตร กับริมคลองลำโพ ฝั่งตะวันออกไปทางทิศใต้ผ่านคลองส่งน้ำชลประทาน ถึงหลักเขตที่ ๔ ซึ่งตั้งอยู่ริมคลองส่งน้ำชลประทาน ฝั่งใต้ จากหลักเขตที่๔เป็นเส้นเลียบริมคลองส่งน้ำชลประทานฝั่งใต้ ไปทางทิศตะวันตกเฉียงใต้ถึงหลักเขตที่ ๕ซึ่งตั้งอยู่ริมคลองบางบัวทองฝั่งตะวันออก ตรงจุดที่บรรจบกับคลองส่งน้ำชลประทานฝั่งใต้ จากหลักเขตที่๕เป็นเส้นเลียบริมคลองบางบัวทองฝั่งตะวันออก ไปทางทิศตะวันออกเฉียงใต้ถึงหลักเขตที่ ๖ซึ่งตั้งอยู่บนเส้นแบ่งเขตอำเภอระหว่างอำเภอบางบัวทองกับอำเภอปากเกร็ดตรงจุดที่คลองส่งน้ำชลประทานบรรจบกับคลองบางบัวทอง จากหลักเขตที่๖เป็นเส้นเลียบเส้นแบ่งเขตอำเภอระหว่างอำเภอบางบัวทองกับอำเภอปากเกร็ดไปทางทิศตะวันออกเฉียงใต้ ถึงหลักเขตที่ ๗ ซึ่งตั้งอยู่บนเส้นแบ่งเขตอำเภอระหว่างอำเภอบางบัวทองกับอำเภอปากเกร็ดตรงจุดที่คลองบางรักใหญ่บรรจบกับคลองบางบัวทอง จากหลักเขตที่๗เป็นเส้นเลียบแบ่งเขตอำเภอระหว่างอำเภอบางบัวทองกับอำเภอเมืองนนทบุรี ไปทางทิศใตั ถึงหลักเขตที่ ๘ซึ่งตั้งอยู่บนเส้นแบ่งเขตอำเภอบางบัวทองกับอำเภอเมืองนนทบุรีตรงจุดที่บรรจบกับเส้นแบ่งเขตตำบลระหว่างตำบลบางรักพัฒนากับตำบลบางรักใหญ่ จากหลักเขตที่๘ เป็นเส้นตรง ไปทางทิศตะวันตกเฉียงใต้ ถึงหลักเขตที่ ๙ ซึ่งตั้งอยู่ริมคลองบางพลู ฝั่งตะวันออกตามแนวเส้นขนานระยะ ๗๐๐เมตร กับศูนย์กลางทางหลวงแผ่นดินหมายเลข ๓๒๑๕ สายแยกทางของกรุงเทพมหานครควบคุม (บางกรวย) - ถึงเขตสุขาภิบาลราษฎร์นิยมควบคุม จากหลักเขตที่๙ เป็นเส้นเลียบริมคลองบางพลู ฝั่งตะวันออก ไปทางทิศตะวันตกเฉียงใต้ผ่านทางหลวงแผ่นดินหมายเลข ๓๐๒สายสามแยกมหาวิทยาลัยเกษตรศาสตร์ - บรรจบทางหลวงแผ่นดินหมายเลข ๓๔๐ (บางใหญ่) ถึงหลักเขตที่ ๑๐ซึ่งตั้งอยู่ริมคลองบางพลู ฝั่งตะวันออกตามแนวเส้นขนานละ ๓๐๐ เมตร กับศูนย์กลางทางหลวงแผ่นดินหมายเลข ๓๐๒ สายสามแยกมหาวิทยาลัยเกษตรศาสตร์ -บรรจบทางหลวงแผ่นดินหมายเลข ๓๔๐ (บางใหญ่) ด้านใต้ จากหลักเขตที่๑๐ เป็นเส้นขนานระยะ ๓๐๐ เมตรกับศูนย์กลางทางหลวงแผ่นดินหมายเลข ๓๐๒ สายสามแยกมหาวิทยาลัยเกษตรศาสตร์ -บรรจบทางหลวงแผ่นดินหมายเลข ๓๔๐ (บางใหญ่) ผ่านทางหลวงแผ่นดินหมายเลข ๓๒๑๕สายแยกทางของกรุงเทพมหานครควบคุม (บางกรวย) ต่อเขตสุขาภิบาลราษฎร์นิยมควบคุม ถึงหลักเขตที่ ๑๑ซึ่งตั้งอยู่ริมคลองบางไผ่ ฝั่งตะวันตก ด้านตะวันตก จากหลักเขตที่๑๑ เป็นเส้นเลียบริมคลองบางไผ่ฝั่งตะวันตก ไปทางทิศตะวันออกเฉียงเหนือผ่านทางหลวงแผ่นดินหมายเลข ๓๐๒สายสามแยกมหาวิทยาลัยเกษตรศาสตร์ - บรรจบทางหลวงแผ่นดินหมายเลข ๓๔๐ (บางใหญ่) ถึงหลักเขตที่ ๑๒ซึ่งตั้งอยู่ริมคลองบางไผ่ ฝั่งใต้ตรงจุดที่อยู่ห่างตามแนวเส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข ๓๔๐ บางบัวทอง - บรรจบทางหลวงแผ่นดินหมายเลข ๑ (ชัยนาท) จากหลักเขตที่๑๒ เป็นเส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข ๓๔๐ สายบางบัวทอง -บรรจบทางหลวงแผ่นดินหมายเลข ๑ (ชัยนาท)ไปทางทิศเหนือผ่านทางหลวงแผ่นดินหมายเลข ๓๒๑๕สายแยกทางของกรุงเทพมหานครควบคุม (บางกรวย) - ต่อเขตสุขาภิบาลราษฎร์นิยมควบคุม จนบรรจบกับหลักเขตที่ ๑ ดังปรากฏในแผนที่ท้ายพระราชกฤษฎีกานี้ ตามแนวเส้นเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควร มาตรา๕ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการ ชวน หลีกภัย นายกรัฐมนตรี+-------------------------------------------------------------------------------------------------------+ หมายเหตุ :- เหตุผลในการประกาศใชัพระราชกฤษฎีกาฉบับนี้ คือ เนื่องจากท้องที่บางส่วนนอกเขตเทศบาลเมืองบางบัวทอง จังหวัดนนทบุรีได้เจริญขึ้นและมีชุมชนอยู่หนาแน่นสมควรขยายเขตเทศบาลเมืองบางบัวทอง จังหวัดนนทบุรีเพื่อประโยชน์ในการบริหารกิจการและการทะนุบำรุงท้องถิ่นต่อไปจึงจำเป็นต้องตราพระราชกฤษฎีกานี้[รก.๒๕๓๘/๒๒ก/๑/๒๖ มิถุนายน ๒๕๓๘] ปรียนันท์/พิมพ์ ๑๒/๐๙/๒๕๔๔